Apstiprināts Tukuma novada Domes

iepirkuma komisijas

04.09.2018. sēdē (protokols Nr.1)

IEPIRKUMA PUBLISKO IEPIRKUMU LIKUMA 9. PANTA KĀRTĪBĀ

**“DURBES PILS KALPU MĀJAS NOZĪMĪGO KONSTRUKCIJU RESTAURĀCIJA”**

**(IEPIRKUMA IDENTIFIKĀCIJAS NR. TND-2018/50)**

NOLIKUMS

1. ***Pasūtītājs***
   1. Pasūtītājs – Tukuma novada Dome (TND).

Nodokļu maksātāja reģistrācijas Nr. 90000050975.

Adrese: Talsu iela 4, Tukums, Tukuma novads, LV-3101.

* 1. Iepirkuma komisijas noteiktā kontaktpersona:

Tukuma novada Domes iepirkumu speciāliste **Ieva Ručevska**,

Tālrunis: 63107325; 20377695

E-pasts: [ieva.rucevska@tukums.lv](mailto:ieva.rucevska@tukums.lv)

Fakss: 63107243;

Adrese: Talsu iela 4, Tukums, LV-3101.

1. ***Iepirkuma organizētājs***

Saskaņā ar Tukuma novada pašvaldības iepirkumu komisiju darbības nolikumu (Tukuma novada Domes 27.07.2017. lēmums, prot. Nr.14., 13.§ ar 26.07.2018. grozījumiem, prot. Nr. 17., 31.§) noteikta iepirkuma komisija.

1. ***Iepirkuma identifikācijas numurs***

TND – 2018/50.

1. ***Iepirkuma metode***

Iepirkums saskaņā ar Publisko iepirkumu likuma 9.pantu.

1. ***Iepirkuma priekšmets un apjoms***

Durbes pils Kalpu mājas nozīmīgo konstrukciju restaurācija saskaņā ar Tehniskajām specifikācijām (nolikuma 1.pielikums), CPV kods: 45000000-7.

1. ***Līguma izpildes vieta un termiņš***
   1. Iepirkuma darbības termiņš: no līguma noslēgšanas brīža līdz pilnīgai līgumā noteikto saistību izpildei;
   2. Būvdarbu izpildes maksimālais termiņš – **ne vēlāk kā** **2018. gada** **15. novembrim** (būvdarbu nodošanas termiņš);
   3. Līguma izpildes vieta – Durbes pils, M.Parka iela 7, Tukums, Tukuma novads.
2. ***Prasības pretendentiem***
   1. **Publisko iepirkumu likuma 9. panta astotās daļas nosacījumi pretendenta dalībai iepirkumā:**
      1. Pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts.
      2. Ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
      3. Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem.
      4. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī personālsabiedrības biedru, ja pretendents ir personālsabiedrība, ir attiecināmi šī nolikuma 7.1.1. – 7.1.3. apakšpunktu nosacījumi.
      5. Pretendents ir ārzonā reģistrēta juridiskā persona vai personu apvienība.
   2. **Atbilstība profesionālās darbības veikšanai:**
      1. Pretendents ir reģistrēts atbilstoši normatīvo aktu prasībām.
      2. Pretendents (t. sk. apakšuzņēmēji un katrs piegādātāju apvienības dalībnieks) Tehniskajās specifikācijās noteikto uzdevumu un prasību izpildei ir atbilstoši reģistrēts (ja konkrēto darbu veikšanai ir nepieciešama šāda reģistrācija atbilstoši normatīvo aktu prasībām) Latvijas Republikas Būvkomersantu reģistrā (*prasība attiecas uz LR reģistrētām personām*) vai, ja pretendents (*ārvalstīs reģistrēta persona*) nav reģistrēts Latvijas Republikas Būvkomersantu reģistrā, tam jābūt reģistrētam Latvijas Republikas Būvkomersantu reģistrā uz būvdarbu uzsākšanas brīdi, ja pretendents atzīts par iepirkuma uzvarētāju.
   3. **Tehniskās un profesionālās spējas:**
      1. Pretendentam iepriekšējo 5 (piecu) kalendāro gadu laikā, ņemot vērā arī 2018. gadu, ir līdzvērtīga rakstura un apjoma pieredze ēku nozīmīgo konstrukciju restaurācijas līgumu izpildē, t. i. Pretendents kvalitatīvi un atbilstoši pasūtītāja prasībām ir izpildījis vismaz 1 (vienu) 17.gs. ēku, valsts nozīmes kultūras pieminekļa, nozīmīgo konstrukciju restaurācijas līgumu, kur līguma kopējā līgumcena ir vismaz pretendenta piedāvātā līgumcena šajā iepirkumā.
      2. Pretendenta rīcībā ir augsti kvalificēts tehniskais personāls Tehniskajās specifikācijās (nolikuma 1. pielikums) noteikto restaurācijas darbu izpildei, t. i. vismaz 1 (viens) sertificēts (ja to nosaka saistošie normatīvie akti) speciālists (būvdarbu vadītājs) restaurācijas darbu vadīšanā, kurš iepriekšējo 5 (piecu) kalendāro gadu laikā (papildus ņemot vērā arī 2018. gadu) kā restaurācijas darbu vadītājs ir vadījis restaurācijas darbus 17. gs. ēkām, vismaz 1 (viena) būvdarbu līgumu izpildes ietvaros.
      3. Pretendents spēj nodrošināt normatīvajos aktos noteiktā kārtībā izveidotu darba aizsardzības sistēmu un atbildīgā darba aizsardzības koordinatora piesaisti.
      4. Pretendents var balstīties uz citu personu iespējām, lai apliecinātu, ka pretendenta kvalifikācija, tehniskās un profesionālās spējas atbilst Pretendenta kvalifikācijas prasībām tikai gadījumā, ja šīs personas tiek piesaistītas arī iepirkuma līguma izpildei un pretendents pierāda, ka viņa rīcībā, izpildot iepirkuma līgumu, būs nepieciešamie resursi.
      5. Apakšuzņēmējs ir Pretendenta vai apakšuzņēmēja piesaistīta vai nolīgta persona, kura izpilda būvdarbus, kas nepieciešami ar Pasūtītāja noslēgtā būvdarbu līguma izpildei neatkarīgi no tā, vai šī persona būvdarbus izpilda Pretendentam vai citam apakšuzņēmējam.
      6. Apakšuzņēmēja izpildāmo būvdarbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
3. ***Prasības iepirkuma izpildei***

Saskaņā ar Tehniskajām specifikācijām (nolikuma 1. pielikums).

1. ***Prasības piedāvājuma iesniegšanai un sagatavošanai***
   1. Nolikums pieejams Pasūtītāja interneta vietnē:[*http://www.tukums.lv/lv/publiskie-iepirkumi*](http://www.tukums.lv/lv/publiskie-iepirkumi)
   2. **Piedāvājuma iesniegšana**:
      1. Piedāvājums jāievieto slēgtā aizzīmogotā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.
      2. Uz aploksnes/iepakojuma jānorāda:
         1. Piedāvājums iepirkumam “Durbes pils Kalpu mājas nozīmīgo konstrukciju restaurācija” iepirkuma identifikācijas Nr. TND – 2018/50;
         2. Pretendenta nosaukums un juridiskā adrese, tālruņa numurs/-i, faksa numurs un e-pasta adrese;
         3. Norāde: “Neatvērt pirms piedāvājumu atvēršanas sanāksmes – **2018. gada 17. septembra plkst. 11.00”.**
   3. **Piedāvājuma sagatavošana un noformēšana:**
      1. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno pretendenta vadītāja vai pilnvarotas personas (pievienojama pilnvara) apstiprināts tulkojums latviešu valodā.
      2. Piedāvājuma dokumentiem jābūt numurētiem, cauršūtiem, caurauklotiem.
      3. Pretendentam piedāvājums jāiesniedz par visu apjomu. Katrs pretendents drīkst iesniegt tikai 1 (vienu) piedāvājuma variantu.
      4. Piedāvājumā iesniegtajām dokumentu kopijām jābūt normatīvajos aktos noteiktajā kārtībā pretendenta vadītāja vai viņa pilnvarotās personas apliecinātām. Gadījumā, ja dokumentu kopijas apliecina pretendenta pilnvarotā persona, tad pretendenta piedāvājumam obligāti jāpievieno pilnvara. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
      5. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
   4. **Piedāvājumā jāiesniedz:**
      1. **Pieteikums** **par piedalīšanos iepirkumā** (ar norādi, ka pretendents piekrīt nolikumā norādītajām prasībām), kas sagatavots atbilstoši 2. pielikumā norādītajai formai (oriģināls). Pieteikumu aizpilda arī visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās.
      2. **Pretendentu atlases dokumenti**, lai novērtētu pretendenta atbilstību nolikuma 7.2.2. un 7.3. punkta prasībām:
         1. Pretendenta (t. sk. katra piegādātāju apvienības dalībnieka) un katra apakšuzņēmēja sagatavots apliecinājums par tā apņemšanos reģistrēties Latvijas Republikas Būvkomersantu reģistrā uz būvdarbu uzsākšanas brīdi, ņemot vērā nolikuma 7.2.2. punktā noteiktās prasības, ja izraudzītais Pretendents tiks atzīts par iepirkuma uzvarētāju. (*Prasība attiecas uz Pretendentiem, t. sk. piegādātāju apvienības dalībniekiem un apakšuzņēmējiem (ārvalstīs reģistrētas personas), kas uz piedāvājuma iesniegšanas brīdi nav reģistrēti Latvijas Republikas Būvkomersantu reģistrā*).
         2. *Ja Pretendenta piedāvātais speciālists (būvdarbu vadītājs) ir* *ārvalsts speciālists, jāiesniedz:*
            1. *ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti);*
            2. *Pretendenta apliecinājums, ka piesaistītais ārvalstu speciālists (būvdarbu vadītājs) ir tiesīgs sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no iepirkuma līguma noslēgšanas dienas iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā sfērā.*
         3. Pretendenta Tehniskajās specifikācijas noteikto būvdarbu vadīšanā iesaistītā speciālista CV (oriģināls), kas sagatavoti atbilstoši nolikuma 3. pielikumā noteiktajai formai *(lai apliecinātu pretendenta atbilstību nolikuma 7.3.2. punkta prasībām)*;
         4. Pretendenta sagatavota informācija par iepriekšējo 5 (piecu) kalendāro gadu laikā, papildus ņemot vērā arī 2018. gadu, izpildītajiem būvdarbu līgumiem ģenerāluzņēmēja statusā, kur katra līguma ietvaros veikta vismaz 1 (vienas) 17.gs. ēku, valsts nozīmes kultūras pieminekļa, nozīmīgo konstrukciju restaurācijas darbi, norādot katra būvobjekta nosaukumu, veikto restaurācijas darbu apjomu un aprakstu, pasūtītājus (nekustamā īpašuma īpašnieks, valdītājs vai lietotājs, kura uzdevumā, pamatojoties uz noslēgto līgumu, tiek veikta būvniecība), būvdarbu līguma izpildes laiku (līdz būvdarbu nodošanai pasūtītājam), un pievienojot 1 (vienu) pozitīva rakstura atsauksmi no pasūtītāja par būvdarbu līgumu, kas minēts pieredzes aprakstā un apliecina pretendenta kvalifikāciju nolikuma 7.3.1. punktā noteiktajām prasībām, izpildi.
         5. Profesionālās civiltiesiskās atbildības apdrošināšanas polises kopija. Polisi var aizstāt ar apdrošināšanas kompānijas apliecinājumu Pretendentam izsniegt šādu polisi ne vēlāk kā desmit darba dienu laikā pēc iepirkuma līguma noslēgšanas. Ja pretendents balstās uz citu personu iespējām, lai apliecinātu, ka pretendenta kvalifikācija atbilst Pretendenta kvalifikācijas prasībām, un/vai Būvniecībai plāno piesaistīt apakšuzņēmējus, nododot tiem vairāk par 10% no līguma summas. Civiltiesiskās atbildības apdrošināšanai ir jābūt spēkā visā būvniecības laikā.
      3. Ja Pretendents līguma izpildē iesaistīs apakšuzņēmējus, Pretendents iesniedz vienošanos ar apakšuzņēmējiem vai apakšuzņēmēju apliecinājumu par līdzdalību līguma izpildē, vienošanās vai apliecinājuma dokumentā norādot informāciju kādas šī iepirkuma līguma daļas tiks nodotas izpildei apakšuzņēmējiem (t. sk. apakšuzņēmēju apakšuzņēmēji), norādot to kopsummu *euro* bez PVN no kopējās līgumcenas un nolikuma 9.4.2.1. punktā noteikto dokumentu par katru apakšuzņēmēju (ņemot vērā nolikuma 7.2.2. un 7.3. punktā noteikto kvalifikācijas prasību attiecībā uz apakšuzņēmējiem).
      4. Ja Pretendents ir piegādātāju apvienība (t. sk. personālsabiedrība), papildus jāiesniedz:
         1. visu apvienībā iesaistīto Piegādātāju vai Piegādātāju pilnvaroto personu parakstīti dokumenti, kas pierāda Piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);
         2. informācija par to, kādu iepirkuma daļu (tai skaitā finansiālā izteiksmē) realizē katrs no Piegādātājiem;
         3. nolikuma 9.4.2.1. apakšpunktā norādīto dokumentu par katru no Piegādātājiem (ņemot vērā nolikuma 7.2.2. punktā noteikto kvalifikācijas prasību attiecībā uz piegādātāju apvienības dalībniekiem).
      5. Ja Pretendents, lai pierādītu atbilstību nolikuma 7.2.2. un 7.3. apakšpunktā noteiktajām kvalifikācijas prasībām, balstās uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura, Pretendentam, sagatavojot piedāvājumu, jāņem vērā šādas prasības:
         1. Pretendents piedāvājumā norāda visus uzņēmējus, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi un kompetences (t. sk. pieredze), iesniedzot šo uzņēmēju un Pretendenta parakstītu apliecinājumu vai vienošanos par sadarbību un resursu un kompetenču nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu un kompetenču nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi un kompetences Pretendentam būs pieejami un tiks izmantoti līguma izpildes laikā, atkarībā no nodoto resursu un kompetenču veida;
         2. iesniegtajiem dokumentiem par sadarbību un resursu un kompetenču nodošanu jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.
      6. **Tehniskais piedāvājums**,

Tehniskajā piedāvājumā jāiekļauj:

* + - 1. Būvdarbu izpildes tehnoloģiskais apraksts pa etapiem, t.sk. veiktie kvalitātes kontroles pasākumi;
      2. Pretendenta vadošo speciālistu komandas sastāvs un organizatoriskā struktūra;
      3. Būvdarbu izpildes kalendārais laika grafiks (pa nedēļām), atsevišķi norādot kopējo būvdarbu izpildes laiku (nedēļās);
      4. Tehniskajam piedāvājumam jābūt Pretendenta vadītāja vai pilnvarotās personas (pievienojama pilnvara) parakstītam.
    1. **Finanšu piedāvājums**:

Finanšu piedāvājums jāsagatavo atbilstoši 5. pielikumā noteiktajai formai. Finanšu piedāvājumā jāparedz:

* + - 1. Finanšu piedāvājumam jābūt izteiktam *euro*;
      2. visas cenas jānorāda ar 2 (divām) decimālzīmēm aiz komata;
      3. Finanšu piedāvājums ir jāparaksta pretendenta vadītājam vai viņa pilnvarotai personai (šādā gadījumā pretendenta piedāvājumam obligāti jāpievieno pilnvara).
      4. Finanšu piedāvājuma cenās jāiekļauj visas ar būvdarbu izpildi saistītās izmaksas, tajā skaitā visi nodokļi, nodevas, visas personāla izmaksas, kā arī visas ar to netieši saistītās izmaksas (dokumentācijas drukāšanas, transporta pakalpojumu u.c.).
    1. **Elektroniskais datu nesējs (CD vai USB zibatmiņa)** ar Finanšu piedāvājumu. Finanšu piedāvājumam jābūt veidotam.*xls* faila formātā, **tabulu šūnās ievadot naudas vienības ar ne vairāk kā 2 decimālzīmēm aiz komata un aprēķinos pielietojot skaitļu noapaļošanas funkciju** “*Round*”, skaitļus noapaļojot ar ne vairāk kā divām decimālzīmēm aiz komata, lai izvairītos no aritmētisko kļūdu pieļaušanas.

1. ***Vērtēšana un piedāvājumu izvēles kritēriji*** 
   1. Iesniegto piedāvājumu izvērtēšanu veic pasūtītāja noteikta iepirkuma komisija;
   2. Iepirkuma komisija piedāvājumu izvērtēšanu veiks šādos posmos:
      1. pārbaudīs, vai pretendenta iesniegtais piedāvājums ir sagatavots un noformēts atbilstoši nolikuma 9.3.punktā un 9.4.punktā norādītajām prasībām;
      2. izvērtēs, vai pretendenta iesniegtie pretendentu atlases dokumenti un publiski pieejamās datu bāzēs iegūtā informācija apliecina pretendenta atbilstību nolikuma 7.2. un 7.3. punktā norādītajām pretendentu atlases prasībām;
      3. izvērtēs, vai pretendenta iesniegtais Tehniskais piedāvājums atbilst nolikuma 9.4.6. punktā un Tehniskajā specifikācijā (nolikuma 1. pielikums) norādītajām prasībām;
      4. izvērtēs, vai pretendenta iesniegtais Finanšu piedāvājums atbilst nolikuma 9.4.7. punktā norādītajām prasībām, un pārbaudīs, vai Finanšu piedāvājumā nav aritmētiskās kļūdas; gadījumā, ja iepirkuma komisija pretendenta piedāvājumā konstatēs aritmētiskās kļūdas, tā šīs kļūdas izlabos, par kļūdu labojumu paziņos pretendentam un turpmākajā piedāvājumu vērtēšanā izmantos kļūdu labojumus;
      5. noteiks saimnieciski visizdevīgāko piedāvājumu, ņemot vērā kritēriju - piedāvājums ar viszemāko piedāvāto līgumcenu EUR bez PVN (piedāvājuma izvēles kritērijs). Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre. Ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku;
      6. pārbaudīs, vai uz pretendentu, kuram būtu piešķiramas līguma slēgšanas tiesības, nav attiecināmi nolikuma 7.1.1., 7.1.2. un 7.1.4. punktā (Publisko iepirkumu likuma 9. panta astotās daļas 1., 2. un 3. punkts) minētie izslēgšanas nosacījumi:
         1. attiecībā uz Latvijā reģistrētu vai pastāvīgi dzīvojošu pretendentu un nolikuma 7.1.4. apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūs informāciju par nolikuma 7.1.1. punktā minētajam faktiem - no Uzņēmumu reģistra;
         2. attiecībā uz Latvijā reģistrētu vai pastāvīgi dzīvojošu pretendentu un nolikuma 7.1.4. apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūs informāciju par pretendenta atbilstību nolikuma 7.1.2. punktā minētajam nosacījumam - no Valsts ieņēmumu dienesta un Latvijas pašvaldībām.

*Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un nolikuma 7.1.4. apakšpunktā minētās personas piekrišanu.*

* + - 1. attiecībā uz ārvalstī reģistrētu vai pastāvīgi dzīvojošu pretendentu un nolikuma 7.1.4. apakšpunktā minēto personu pieprasīs, lai pretendents 10 darba dienu laikā no pieprasījuma izsniegšanas vai nosūtīšanas dienas iesniedz attiecīgās ārvalsts kompetentās institūcijas izziņu, kas apliecina, ka uz to un nolikuma 7.1.4. apakšpunktā minēto personu neattiecas nolikuma 7.1.1. un 7.1.2. apakšpunktā minētie gadījumi. Ja attiecīgais pretendents noteiktajā termiņā neiesniedz minēto izziņu, pretendents tiek izslēgts no dalības iepirkumā.
      2. Ņemot vērā nolikuma 10.2.6.2. punktā minētās pārbaudes rezultātus, pasūtītājs:
         1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un nolikuma 7.1.4. apakšpunktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
         2. informē pretendentu par to, ka saskaņā ar Valsts ieņēmumu dienesta publiskās datu bāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju ir konstatēts, ka tam vai nolikuma 7.1.4. apakšpunktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, nosakot termiņu - 10 dienas pēc informācijas izsniegšanas vai nosūtīšanas dienas – līdz kuram jāiesniedz apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja attiecīgais pretendents noteiktajā termiņā neiesniedz minēto apliecinājumu, pretendents tiek izslēgts no dalības iepirkumā. Pretendents, lai apliecinātu, ka tam un nolikuma 7.1.4. apakšpunktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, nolikuma 10.2.6.4.2. noteiktajā termiņā iesniedz: a) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu; b) pašvaldības izdotu izziņu par to, ka attiecīgajai personai nebija nekustamā īpašuma nodokļa parādu; c) līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu līguma slēgšanas tiesību piešķiršanu, - kopiju no Valsts ieņēmumu dienesta lēmuma vai pašvaldības kompetentās institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.
    1. atzīs Pretendentu par uzvarētāju iepirkumā un pieņems lēmumu par līguma slēgšanas tiesību piešķiršanu.
  1. Ja pretendenta iesniegtais piedāvājums nekvalificējas kāda no nolikuma 10.2.1. - 10.2.6. punktā norādīto posmu prasībām, tas tiek izslēgts no turpmākas dalības iepirkumā (t.i. nākamajā piedāvājumu izvērtēšanas posmā tas netiek vērtēts).
  2. Ja Pasūtītājs konstatē Publisko iepirkumu likuma 9. panta astotās daļas 1., 2. un 4. punktā minētos apstākļus (t. sk. pretendents neiesniedz pasūtītāja pieprasītos nolikuma 10.2.6. apakšpunktā norādītos dokumentus norādītajos termiņos), Pasūtītājs izslēdz Pretendentu no turpmākās dalības iepirkumā, kā arī neizskata Pretendenta piedāvājumu.
  3. Iepirkuma komisija var pieņemt lēmumu par iepirkuma procedūras izbeigšanu bez līguma noslēgšanas, ja iepirkuma procedūrai netika iesniegti piedāvājumi vai iesniegtie piedāvājumi neatbilda nolikumā noteiktajām prasībām vai pārtraukšanu, nenoslēdzot līgumu, ja tam ir objektīvs pamatojums.

1. ***Piedāvājuma iesniegšanas vieta, laiks un kārtība:***
   1. Piedāvājums jāiesniedz personīgi Tukuma novada Domes Klientu apkalpošanas centrā (ieeja no Šēseles ielas puses), Talsu ielā 4, Tukumāvainosūtot pa pastuuz adresi: Tukuma novada Dome, Talsu ielā 4, Tukumā, Tukuma novadā, LV-3101, bet ne vēlāk kā līdz 2018. gada 17. septembra plkst.11.00 ar norādi: **“Durbes pils Kalpu mājas nozīmīgo konstrukciju restaurācija” (iepirkuma identifikācijas Nr. TND – 2018/50)”.**
   2. Pēc piedāvājumu iesniegšanas termiņa beigām piedāvājumu nevar grozīt.
   3. Piedāvājumi, kas iesniegti pēc norādītā termiņa, netiks vērtēti.
2. ***Cita informācija***
   1. Pretendentam ir tiesības iepazīties ar būvdarbu izpildes vietu Durbes pils Kalpu māju (M. Parka iela 7, Tukums, Tukuma novads), apskates laiku vismaz 1 darba dienu iepriekš saskaņojot ar Tukuma muzeja direktori – Agritu Ozolu, tālr +371 631 82390; +371 27842839.
   2. Ar pretendentu, kurš tiks atzīts par uzvarētāju iepirkumā, tiks slēgts līgums atbilstoši nolikuma 4. pielikumā pievienotajam līguma projektam.
   3. Pasūtītājs informē visus pretendentus par iepirkumā izraudzīto pretendentu vai pretendentiem triju darbdienu laikā pēc lēmuma pieņemšanas. Pasūtītājs triju darbdienu laikā pēc pretendenta pieprasījuma saņemšanas izsniedz vai nosūta pretendentam Publisko iepirkumu likuma 9.panta trīspadsmitajā daļā minēto lēmumu, kā arī savā mājaslapā interneta vietnē [*http://www.tukums.lv/lv/publiskie-iepirkumi*](http://www.tukums.lv/lv/publiskie-iepirkumi)nodrošina brīvu un tiešu elektronisku pieeju Publisko iepirkumu likuma 9. panta trīspadsmitajā daļā minētajam lēmumam.
   4. Pretendents, kas iesniedzis piedāvājumu iepirkumā, uz kuru attiecas Publisko iepirkumu likuma 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas.

Pielikumā:

1. Tehniskās specifikācijas;
2. Pieteikuma par piedalīšanos iepirkumā forma;
3. Pretendenta piedāvātā personāla CV;
4. Līgums (projekts);
5. Finanšu piedāvājums (forma *Excel* formātā).

Iepirkuma komisijas priekšsēdētāja vietnieks A. Driķis

1. pielikums

iepirkuma “Durbes pils Kalpu mājas nozīmīgo konstrukciju restaurācija”

(iepirkuma identifikācijas Nr. TND – 2018/50) nolikumam

TEHNISKĀS SPECIFIKĀCIJAS

**Darba uzdevums:**

Veikt ēkas Durbes pils Kalpu mājas nozīmīgo konstrukciju restaurācija atbilstoši zemāk uzskaitītajiem veicamajiem darbiem un izmantotajiem materiāliem.

Būvdarbu izpildes vieta: Durbes pils, M.Parka iela 7, Tukums, Tukuma novads.

Remontdarbiem paredzēto materiālu un remontdarbu atkritumu novietojums nedrīkst traucēt ēkā strādājošos un muzeja apmeklētājus. Būvmateriālu un atkritumu konteinera novietojuma vietu saskaņot ar Tukuma muzeja saimniecības daļas atbildīgo personu.

* 1. Atkritumu apsaimniekošana veicama tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi. Remontdarbu procesā radītie atkritumi jāsavāc un jāutilizē atsevišķi no sadzīves atkritumiem.
  2. Remontdarbu laikā birstošos būvgružus savākt un iznest speciālos atkritumu maisos.

Būvgružus novietot tiem speciāli pasūtītā konteinerā, kura izvešanas izmaksas sedz būvdarbu veicējs. Izmaksu izcenojumos obligāti jāietver būvgružu aizvākšana no objekta un, ja, nepieciešams to utilizācija, atbilstoši spēkā esošajiem Latvijas normatīvajiem aktiem.

Būvuzņēmējam jāveic visi nepieciešamie pasākumi, lai nodrošinātu Vides aizsardzības likuma un citu normatīvo aktu vides aizsardzības jomā ievērošanu. Nav pieļaujama apkārtējās vides piesārņošana.

Būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz strādājošo personālu un apmeklētājiem.

Telpās, kurās tiek veikti sienu špaktelēšanas, slīpēšanas un krāsošanas darbi grīdas un logu palodzes tiek nosegtas ar plēvēm.

Remontdarbi veicami atbilstoši izstrādātajai būvdarbu tāmei.

Būvuzņēmējs nodrošina, ka remontdarbi objektā tiek veikti atbilstoši darba aizsardzības, ugunsdrošības, sanitāri - higiēniskajām un vides aizsardzības normām, pašvaldības saistošo noteikumu, kā arī citu Latvijas Republikā spēkā esošos normatīvo aktu prasībām.

Par darba aizsardzību atbilstoši kompetencei atbildīgs ir Būvuzņēmēja atbildīgais būvdarbu vadītājs. Būvuzņēmēja atbildīgais būvdarbu vadītājs ievēro Pasūtītāja darba aizsardzības koordinatora norādījumus.

Pretendents, iesniedzot savu piedāvājumu, materiālus drīkst aizvietot ar ekvivalentiem būvniecības materiāliem, attiecīgi tos tieši norādot materiālu nosaukumu pozīcijās. Izvēloties/piedāvājot remontdarbos paredzētos materiālus, izstrādājumus un iekārtas vai to adekvātus analogus, jāparedz tikai tādu būvniecības materiālu, izstrādājumu un iekārtu pielietošanu, kuras ir sertificētas atbilstoši Latvijas valsts standartam vai citiem Latvijā spēkā esošiem standartiem.

Remontdarbi Būvuzņēmējam jāveic ar saviem materiāliem (būvmateriāliem, būviekārtām un būvizstrādājumiem), nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem) u.c. resursiem.

Remontdarbu laikā ievērot būvdarbu tehnoloģisko procesu secību un būvdarbu kvalitātes atbilstību spēkā esošajiem Latvijas būvnormatīviem.

Pretendentam, iesniedzot savu piedāvājumu, balstoties uz spēkā esošajiem Latvijas būvnormatīviem, Latvijas valsts standartiem un savu personīgo būvdarbu veikšanas pieredzi jāparedz visi darbi un materiāli, kas nav tieši izdalīti vai norādīti tāmē, bet kas ir nepieciešami būvdarbu veikšanas tehnoloģiskā procesa ievērošanai atbilstoši būvniecības industrijas labākajai praksei, lai nodrošinātu projektā vai Pasūtītāja tieši norādīto kvalitātes standartu izpildi.

Būvuzņēmējam jānodrošina, ka Būvdarbu veikšanas laikā Pasūtītājam ir iespēja sazināties ar Būvuzņēmēja atbildīgo būvdarbu vadītāju arī telefoniski un e-pasta veidā.

Par remontdarbu kvalitāti ir atbildīgs Būvuzņēmējs. Darbu kvalitāte nedrīkst būt zemāka par Latvijas būvnormatīvos un attiecīgajos standartos, apbūves noteikumos un citos normatīvajos aktos vai būvdarbu līgumā noteiktajiem būvdarbu kvalitātes rādītājiem.

Stingri aizliegts objektā, objekta piederošajā teritorijā smēķēt, lietot alkoholiskos dzērienus un citas apreibinošās vielas.

**Būvdarbu apjomi:**

|  |  |  |  |
| --- | --- | --- | --- |
| Nr.p.k. |  |  |  |
| Darba nosaukums | Mērvienība | Daudzums |
| 1. | 3. | 4. | 5. |
|  | **Demontāžas darbu apjomi** |  |  |
| 1 | Virs velves esošā pildījuma izņemšana un pirmā stāva grīdas konstrukcijas un seguma demontāža.Nederīgā materiāla utilizācija | m2 | 57,00 |
| 2 | Virs pagraba velves esošās ķieģeļu sienas demontāža.Nederīgā materiāla utilizācija. | m3 | 6,30 |
| 3 | Esošo elektrotīklu demontāža, kur nepieciešams | kompl. | 1,00 |
|  | **Darbu apjomi** |  |  |
| 4 | Velves attīrīšana, atjaunošana ar esošo plaisu aizdari. | m2 | 50,00 |
| 5 | Dz/b joslas izbūve Betons kl. C20/25 xc1, stiegras: B500A dn6, 4kgB500B dn12, 32kg | m3 | 0,40 |
| 6 | Gruntētu tērauda elementu montāža | kg | 3092,00 |
| 7 | Pagaidu atbalsta konstrukcijas iebūve un demontāža zem 1. stāva pārseguma, t. sk. dēļu laipas izveide abpus demontējamajai mūra sienai.Teleskopiskie balsti, veidņu sijas (h<3,0m), L=14m.Dēļi laipai, b=50mm, S=18m2 | kompl. | 1,00 |
| 8 | Siju galu nostiprināšana.Betons kl. C20/25 xc1, stiegras: B500B dn12, 32kg | m3 | 0,90 |
| 9 | Lewis plātnes izbūveBetons kl. C20/25,xc1, V=2,9m3"Lewis" loksnes, S=57m2Stiegrojuma siets B500A dn6, s=200/200, m=167kgKompensācijas lenta, 10x100, L=45m | m2 | 57,00 |
| 10 | Koka karkasa sienas izbūve, iekļaujot skaņas izolācijas montāžu un apšūšanu ar apmetuma dēļiem.Koka karkass, bezkrāsas antiseptizēts komateriāls C24, 150x150, V=1,11m3Apmetuma dēļi, b=25mm, S=40m2 | m2 | 20,00 |
| 11 | Kaļķu javas apmetuma izveidošana.Skaliņu režģis S=40m2.Kaļķu javas apmetums b=20mm.Krāsošana ar kaļķu krāsu. | m2 | 40,00 |
| 12 | Telpu esošo sienu apmetuma atjaunošana uz mūra sienām.Apmetuma attīrīšana, kur nepieciešams apmetuma izveidošana, nostiprināšana. Mūra virsmu apstrāde ar pretpelējuma sastāvu. Kaļķu javas apmetums b=20mm.Krāsošana ar kaļķu krāsu. | m2 | 84,00 |
| 13 | Telpas griestu apmetuma atjaunošana un krāsošana. Apmetuma attīrīšana, kur nepieciešams apmetuma izveidošana, nostiprināšana. Griestu krāsošana ar kaļķu krāsu. | m2 | 57,00 |
| 14 | Antiseptizētu grīdas lāgu montāža.Lāgas 95x45, s=400mm | m3 | 0,70 |
| 15 | Keramzīta bēruma izveidošana starp lāgām, b=40mm, fr. 4...10mm, saslacīts ar cementa pienu. | m2 | 57,00 |
| 16 | Gropētu grīdas dēļu montāža, pulēšana un apstrāde ar dabīgu grīdas eļļu. | m2 | 57,00 |
| 17 | Grīdlīstu sagatavošana, montāža.Apstrāde ar dabīgu grīdas eļļu. | m | 42,00 |
| 18 | Koka durvju izgatavošana un montāžaAile 1145x2100mm (D2)Krāsošana ar lineļļas krāsu. | gab | 1,00 |
| 19 | Telpās virs velves elektrotīklu montāža. Rozešu un gaismas ķermeņu montāža | kompl. | 1,00 |
| 20 | Telpās virs velves esošās apkures sistēmas radiatoru un cauruļu (ārēja) tīrīšana krāsošana. | kompl. | 1,00 |
| 21 | Esošo saglabājamo logu (L1) atjaunošana. Krāsošana ar lineļļas krāsu. | gab. | 4,00 |
| 22 | Esošo durvju atjaunošana (D1; D3)Krāsošana ar lineļļas krāsu. | gab | 2,00 |
| 23 | Telpu uzkopšana. | kompl. | 1 |

*\*Gadījumos, kad Tehniskajās specifikācijās ir norādītas atsauces uz ražotāju izstrādājumiem, Pretendentam jebkurā gadījumā ir tiesības piedāvāt ekvivalentus (līdzvērtīgus) izstrādājumus, nodrošinot izmantoto materiālu sastāva, kvalitātes un tehnisko raksturlielumu atbilstību.*

* 1. Būvdarbu maksimālais izpildes termiņš – **2018. gada 15. novembris**;
  2. Būvdarbu izpildes garantijas laika termiņš – 5 (pieci) gadi no darbu pieņemšanas nodošanas akta parakstīšanas dienas.
  3. Pielikumā (elektroniski): Rasējumi “Durbes muižas kalpu māja”

Iepirkuma komisijas priekšsēdētāja vietnieks A. Driķis

2. pielikums

iepirkuma “Durbes pils Kalpu mājas nozīmīgo konstrukciju restaurācija”

(iepirkuma identifikācijas Nr. TND – 2018/50) nolikumam

**Pieteikums par piedalīšanos iepirkumā\***

**“Durbes pils Kalpu mājas nozīmīgo konstrukciju restaurācija”**

**(iepirkuma identifikācijas Nr. TND - 2018/50)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta nosaukums

reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (personas kods \_\_\_\_\_\_\_\_\_\_\_\_\_\_\_)

Vadītāja vai pilnvarotās personas vārds uzvārds

ar šī pieteikuma iesniegšanu:

* piesakās piedalīties iepirkumā **“Durbes pils Kalpu mājas nozīmīgo konstrukciju restaurācija”**  (iepirkuma identifikācijas Nr. TND - 2018/50);
* apņemas ievērot nolikuma prasības;
* atzīst sava pieteikuma un piedāvājuma spēkā esamību līdz iepirkuma līguma noslēgšanai ar iepirkuma uzvarētāju vai līdz iepirkuma komisijas lēmuma pieņemšanai par iepirkuma pārtraukšanu;
* apņemas (ja iepirkuma komisija izvēlējusies šo piedāvājumu) slēgt līgumu un izpildīt visus līguma nosacījumus saskaņā ar nolikuma 4. pielikumu (Līguma projekts);
* apliecina, ka visas sniegtās ziņas ir patiesas;
* apņemas (ja iepirkuma komisija izvēlēsies šo piedāvājumu) nodrošināt Durbes pils Kalpu mājas nozīmīgo konstrukciju restaurāciju, saskaņā ar šī nolikuma un Tehniskās specifikācijas prasībām par kopējo piedāvāto līgumcenu:

**EUR \_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) \*\* apmērā **bez pievienotās vērtības nodokļa** (PVN).

(norādīt skaitļiem) (norādīt vārdiem)

Paraksts\*\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta tālruņa, faksa numuri: \_\_\_\_\_\_\_\_\_\_\_\_\_\_\_\_\_\_

Pretendenta e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents atbilst MUV uzņēmuma definīcijai (*atbilstošo variantu atstāt*)\*\*\*: *Jā/ Nē*

*z.v.*

*\* Pieteikums par piedalīšanos iepirkumā ir jāaizpilda ar drukātiem burtiem.*

*\*\* Pieteikums par piedalīšanos iepirkumā ir jāparaksta Pretendenta vadītājam vai viņa pilnvarotai personai (šādā gadījumā Pretendenta piedāvājumam obligāti jāpievieno pilnvara).*

*\*\*\** ***Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.* ***Vidējais uzņēmums*** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

3. pielikums

iepirkuma “Durbes pils Kalpu mājas nozīmīgo konstrukciju restaurācija”

(iepirkuma identifikācijas Nr. TND - 2018/50) nolikumam

**CURRICULUM VITAE (CV) FORMA PIEDĀVĀTAJAM PERSONĀLAM**

*(Pretendentam šī sadaļa jāaizpilda par piesaistītajiem speciālistiem atbilstoši nolikuma 9.4.2.3. apakšpunkta prasībām, izmantojot šo CV formu tik reizes, cik nepieciešams)*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Piedāvātā loma līguma izpildē:  Vārds, uzvārds: \_\_\_\_\_\_  Profesija:  Aktīvie būvprakses sertifikāti (ja tādi piešķirti): \_\_\_\_\_\_\_\_\_\_\_\_\_\_\_\_\_\_\_(*norādīt sertificētās darbības jomas un sertifikātu numurus)*  **KVALIFIKĀCIJA (DARBINIEKA PIEREDZES APRAKSTS)**:  *Sniedziet darbinieka pieredzes aprakstu, kas visvairāk atbilst iepirkuma mērķiem un uzdevumiem. Sagatavojot pieredzes aprakstu,* ***norādiet******informāciju, kas apliecina darbinieka kvalifikācijas atbilstību nolikuma 7.3.2. apakšpunkta prasībām***   |  |  |  |  |  | | --- | --- | --- | --- | --- | | **Būvdarbu izpildes objekts, t. sk. veiktie darbi, to apjoms** | **Veikto būvdarbu izpildes laika periods, mm.gggg. – mm.gggg.** | **Darbinieka loma** | **Būvdarbu pasūtītājs, kontaktinformācija atsauksmēm\*** | **Darba vieta (darba devējs)** | |  |  |  |  |  | |  |  |  |  |  | |  |  |  |  |  | |  |  |  |  |  |   **\****Izbūvējamā objekta īpašnieks, valdītājs vai lietotājs, kura uzdevumā, pamatojoties uz noslēgto līgumu, tiek veikti būvdarbi*  **APLIECINĀJUMS:**  Es, apakšā parakstījies (-usies):   1. apliecinu, ka šī informācija pareizi raksturo mani, manu kvalifikāciju un pieredzi; 2. piekrītu manu personas datu izmantošanai iepirkumā “Durbes pils Kalpu mājas nozīmīgo konstrukciju restaurācija” (iepirkuma identifikācijas Nr. TND - 2018/50) Pretendenta (\_\_\_\_\_\_\_\_\_\_\_\_\_\_\_\_\_\_*jānorāda Pretendenta nosaukums*) piedāvājuma izvērtēšanai; 3. apliecinu, ka apņemos piedalīties iepirkuma līguma izpildē kā (\_\_\_\_\_\_\_\_\_\_\_*norādīt lomu*), ja Pretendentam (\_\_\_\_\_\_\_\_\_\_\_\_\_\_*jānorāda Pretendenta nosaukums*) tiks piešķirtas līguma slēgšanas tiesības.   Darbinieka pilns vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Paraksts:  Datums (diena/mēnesis/gads) : \_  Kontakttālrunis:\_\_\_\_\_\_\_\_\_\_\_\_\_\_\_\_ |

4. pielikums

iepirkuma “Durbes pils Kalpu mājas nozīmīgo konstrukciju restaurācija” nolikumam

(iepirkuma identifikācijas Nr. TND – 2018/50) nolikumam

**LĪGUMS (PROJEKTS)**

*par būvdarbu veikšanu*

Tukumā, 2018. gada \_\_\_. \_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_\_

**Tukuma novada Dome**, reģistrācijas Nr.90000050975, juridiskā adrese Talsu iela 4, Tukums, Tukuma novads, (turpmāk – Pasūtītājs), kuras vārdā saskaņā ar pašvaldības nolikumu rīkojas \_\_\_\_\_\_\_\_\_\_\_\_\_\_, no vienas puses,

<*Būvuzņēmēja nosaukums*>, reģistrācijas Nr. <*reģistrācijas numurs*>, juridiskā adrese – *<juridiskā adrese>,* (turpmāk – Būvuzņēmējs), tā <*pilnvarotās personas amats, vārds, uzvārds*> personā, kurš rīkojas saskaņā ar <*pilnvarojošā dokumenta nosaukums*>, no otras puses,

visi kopā un katrs atsevišķi turpmāk šī līguma tekstā saukti par “Līdzējiem”, pamatojoties uz Tukuma novada Domes rīkotā iepirkuma Publisko iepirkumu likuma 9. panta kārtībā **“Durbes pils Kalpu mājas nozīmīgo konstrukciju restaurācija”**, iepirkuma identifikācijas Nr. TND-2018/50) turpmāk šī līguma tekstā saukts “Iepirkums”, rezultātiem un <*Būvuzņēmēja nosaukums*> iesniegto piedāvājumu, noslēdz līgumu (turpmāk – Līgums) par šādiem nosacījumiem:

**1. Apzīmējumi**

* 1. ***“Līgums”*** – Līdzēju parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.
  2. **“Būvuzraugs”** – persona, kura pārstāv Pasūtītāju, Pasūtītāja vārdā pilnvarota uzraudzīt būvdarbu izpildes gaitu, tās atbilstību Līgumam, Tehniskajām specifikācijām, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un būvdarbu izpildi, pieprasīt skaidrojumus par to Būvuzņēmējam, saņemt Pasūtītājam adresētus ziņojumus, apturēt būvniecību, veikt citas Līgumā un normatīvajos aktos noteiktās darbības, pārbaudīt būvdarbu izpildes kvalitāti un apjomu atbilstību līguma un Tehnisko specifikāciju noteikumiem, u.c. tiesības un pienākumi atbilstoši Būvniecības likumam un Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”.
  3. ***“Būvdarbu vadītājs”*** – Pasūtītāja apstiprināts Būvuzņēmēja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši spēkā esošajiem normatīvajiem aktiem un šim Līgumam, organizē Būvuzņēmēja un piesaistīto apakšuzņēmēju darbību un pārstāv Būvuzņēmēju attiecībās ar Pasūtītāju.
  4. ***“Būvdarbi”*** – izpildāmie darbi, kuri Būvuzņēmējam ir jāveic saskaņā ar Līgumu, Vispārīgajiem būvnoteikumiem un citiem normatīvajiem aktiem.
  5. ***“Līguma summa”*** – kopējā cena par visu būvdarbu izpildi, kas ir noteikta Līguma 4.1.apakšpunktā.
  6. ***“Objekts”*** – Līguma 2. sadaļā minētais attīstāmais objekts.
  7. ***“Piedāvājums”*** – Līgumam pievienotais Būvuzņēmēja iesniegtais piedāvājums Iepirkumam.
  8. ***“Tāme”*** – Līgumam pievienotais Būvuzņēmēja kopējais būvdarbu izmaksu aprēķins atbilstoši Tehniskajai specifikācijai un Piedāvājumam, kā arī izmaksu aprēķina sīkāks sadalījums pa materiāliem un darbu pozīcijām un koptāme.
  9. ***“Pasūtītāja pārstāvis”*** – Pasūtītāja pārstāvis, kurš koordinē Pasūtītāja, Būvuzņēmēja u.c. līguma saistību izpildē iesaistīto personu darbību.
  10. ***“Iepirkums”*** – Tukuma novada Domes rīkotais iepirkums Publisko iepirkumu likuma 9. panta kārtībā “Durbes pils Kalpu mājas nozīmīgo konstrukciju restaurācija”, iepirkuma identifikācijas Nr. TND-2018/50”.
  11. ***“Būvuzņēmējs”*** – fiziskā vaijuridiskā persona, kuras Iepirkumā iesniegtais piedāvājums tiek atzīts par piedāvājumu ar viszemāko piedāvāto līgumcenu un ar kuru Pasūtītājs noslēdz Līgumu par šajā Iepirkumā noteikto iepirkuma priekšmetā paredzēto būvdarbu izpildi.

1. **Līguma priekšmets**
   1. Būvuzņēmējs pret atlīdzību un saskaņā ar šo Līgumu un Iepirkumā iesniegto Piedāvājumu apņemas veikt darbus – Durbes pils Kalpu mājas nozīmīgo konstrukciju restaurāciju, saskaņā ar Tehniskajām specifikācijām (skat. Pielikums Nr.1), (turpmāk – būvdarbi).
   2. Būvuzņēmējs iepriekšminētos būvdarbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma cenā.
2. **Līguma sastāvdaļas**
   1. Šim Līgumam ir sekojošas no Līguma atsevišķas, bet neatņemamas sastāvdaļas (pielikumi):
      1. Pielikums Nr.1: Tehniskās specifikācijas (kopija);
      2. Pielikums Nr.2: Tāmes (kopija);
      3. Pielikums Nr.3: Būvdarbu izpildes laika grafiks (kopija).
   2. Interpretējot Līgumu vai kādu tā daļu, ir jāņem vērā visas šīs daļas. Ja rodas pretruna starp dažādiem Līguma pielikumiem, prioritāte (virzienā no augstākas prioritātes uz zemāku) ir pielikumiem tādā secībā, kādā tie ir sakārtoti Līguma 3.1. punktā.
3. **Līguma summa**
   1. Līguma summa par šajā Līgumā noteikto būvdarbu izpildi, ko Pasūtītājs samaksā Būvuzņēmējam, EUR *<summa skaitļos>* bez PVN. Līguma summa kopā ar PVN 21% (EUR *<summa skaitļos>* *ir EUR <summa skaitļos>.* Pasūtītājs samaksā Būvuzņēmējam Līguma summu bez PVN saskaņā ar Līguma noteikumiem un Tāmēm ar nosacījumu, ka Būvuzņēmējs izpilda savas Līguma saistības.
   2. Pievienotās vērtības nodokli Pasūtītājs apmaksā saskaņā ar Pievienotās vērtības nodokļa likuma 142. pantā noteikto kārtību.
   3. Būvuzņēmējs apliecina, ka Tāmēs iekļauti visi būvdarbi un materiāli atbilstoši Tehniskajai specifikācijai, saskaņā ar apjomu, kas nepieciešams pilnīgai paredzēto būvdarbu veikšanai.
   4. Tāmē noteiktās būvdarbu izmaksu cenas paliek nemainīgas visā būvdarbu izpildes laikā, ja Pasūtītājs nemaina Tehnisko specifikāciju, izņemot šajā Līgumā noteiktos gadījumus.
   5. Pasūtītājam būvdarbu izpildes laikā ir tiesības veikt izmaiņas Līgumā noteiktajos būvdarbu apjomos (t. sk. būvdarbu apjoma palielināšana vai samazināšana), kā arī uzdot Būvuzņēmējam veikt Līgumā sākotnēji neparedzētus būvdarbus vai arī neveikt kādus no sākotnēji Līgumā paredzētajiem būvdarbiem, bet ievērojot Publisko iepirkuma likuma 61. pantā un Līguma 14. punktā noteikto Līguma grozījumu veikšanas kārtību.
4. **Būvdarbu** **izpildes noteikumi**
   1. Būvuzņēmējs atbild par atbilstošas kvalifikācijas personāla un sertificētu materiālu izmantošanu būvdarbu laikā Objektā.
   2. Būvdarbi ir jāveic, ievērojot Iepirkuma nolikumu un Būvuzņēmēja Iepirkumā iesniegto Piedāvājumu un tehnisko specifikāciju, saskaņā ar būvnormatīviem, Līguma noteikumiem un Pasūtītāja norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, būvdarbu apjomus vai būvdarbu izpildes termiņus.
   3. Būvuzņēmējs apņemas veikt būvdarbus Līgumā noteiktajos termiņos.
   4. Ievērojot šī Līguma noteikumus, Būvuzņēmējs pilnīgu būvdarbu izpildi un Objekta nodošanu apņemas pabeigt ne vēlāk kā līdz **2018. gada 15. novembrim.**
   5. Ja būvdarbu izpildīšanas procesā Būvuzņēmējam ir radušies fiziski šķēršļi vai apstākļi, kurus tas, kā pieredzējis un kvalificēts Būvuzņēmējs iepriekš nevarēja paredzēt, tad viņam ir tiesības, vispirms rakstveidā saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.
   6. Būvuzņēmējs, izpildot būvdarbus, ievēro Tehniskās specifikācijas. Būvuzņēmējs atzīst, ka Tehniskās specifikācijas ir saprotamas, to var realizēt, nepārkāpjot normatīvo aktu prasības un publiskos ierobežojumus, un atbilstoši Līguma noteikumiem.
   7. Pirms būvdarbu uzsākšanas Būvuzņēmējs nozīmē Piedāvājumā norādītos būvdarbu vadītājus. Būvdarbu vadītājus Būvuzņēmējs ir tiesīgs nomainīt pēc Pasūtītāja pamatota pieprasījuma vai ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju, atbilstoši Iepirkumā norādītajām prasībām.
   8. Būvuzņēmējs veic visas darbības, kādas saskaņā ar Ministru kabineta 2014. gada 19. augusta noteikumiem Nr.500 “Vispārīgie būvnoteikumi” un citiem normatīvajiem aktiem ir nepieciešamas, lai uzsāktu būvdarbus, veiktu būvdarbus un pilnībā pabeigtu būvniecību atbilstoši Tehniskajām specifikācijām.
   9. Būvuzņēmējs ir atbildīgs, lai būvdarbu izpildē tiktu ievēroti Latvijas Republikā spēkā esošie būvnormatīvi, normatīvie akti, Pasūtītāja norādījumi, kas nav pretrunā ar Latvijas Republikā spēkā esošajiem normatīvajiem aktiem un tāmju dokumentāciju, kā arī ievēro citus spēkā esošos normatīvos aktus, kas reglamentē šajā Līgumā noteikto būvdarbu veikšanu, tajā skaitā būvdarbu drošības tehnikas, būvdarbu aizsardzības, ugunsdrošības, elektrodrošības, sanitāros un apkārtējās vides aizsardzības noteikumus.
   10. Būvuzņēmējam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu noteikumiem, šī Līguma noteikumiem un negroza tos, kā arī ir vērsti uz Līgumsaistību sekmīgu izpildi.
5. **Pasūtītāja pienākumi un tiesības**
   1. **Pasūtītājs apņemas:**
      1. ne vēlāk kā 5 darba dienu laikā pirms būvdarbu uzsākšanas atbilstoši būvdarbu izpildes laika grafikam (skat. Pielikums Nr. 3) nodot Būvuzņēmējam Objektu, par ko starp Līdzējiem tiek parakstīts atsevišķs akts un kurā tiek fiksēts Objekta stāvoklis;
      2. nozīmēt savu pārstāvi –būvdarbu izpildes, to kvalitātes un atbilstības Līgumam uzraudzīšanai;
      3. nodrošināt Būvuzņēmēju ar būvdarbu veikšanai nepieciešamo dokumentāciju;
      4. nodrošināt Būvuzņēmēja personālam un autotransportam iespēju netraucēti piekļūt Objektam būvdarbu izpildes laikā vai citos Līdzēju saskaņotos laikos;
      5. pieņemt Būvuzņēmēja izpildītos būvdarbus saskaņā ar Līguma noteikumiem;
      6. samaksāt par izpildītajiem būvdarbiem saskaņā ar Līguma noteikumiem.

**6.2. Pasūtītājam ir tiesības:**

* + 1. vienpusēji apturēt būvdarbu izpildi gadījumā, ja Būvuzņēmējs pārkāpj būvnormatīvus vai citu normatīvo aktu prasības, kā arī citos šajā Līgumā noteiktajos gadījumos;
    2. citas Pasūtītāja tiesības, kādas ir noteiktas spēkā esošajos normatīvajos aktos un Līgumā.

1. **Būvuzņēmēja pienākumi un tiesības**
   1. **Būvuzņēmējs apņemas:**
      1. veikt būvdarbu sagatavošanu;
      2. ne vēlāk kā 5 darba dienu laikā pirms būvdarbu uzsākšanas Objektā atbilstoši Būvdarbu izpildes laika grafikam pieņemt no Pasūtītāja Objektu pēc tā faktiskā stāvokļa, Līdzējiem sastādot par to aktu;
      3. ierīkot būvdarbu veikšanai nepieciešamās palīgēkas būvniecības teritorijā, saglabājot iespēju pie ēkas piekļūt operatīvajiem transporta līdzekļiem, tai skaitā, Valsts ugunsdzēsības un glābšanas dienesta lielgabarīta transportam;
      4. segt tikai ar būvdarbu veikšanu saistītos izdevumus līdz būvdarbu Līgumā noteiktā termiņa pilnīgai pabeigšanai;
      5. būvdarbus veikt saskaņā ar Latvijas būvnormatīviem, citu normatīvo aktu prasībām, Iepirkuma tehniskajām specifikācijām un paskaidrojuma rakstam;
      6. būvdarbu veikšanas procesā ievērot drošības tehnikas, ugunsdrošības, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar būvdarbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām;
      7. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt būvdarbus;
      8. nodrošināt visas būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Latvijas būvnormatīviem;
      9. nodrošināt tīrību būvdarbu teritorijā un Būvuzņēmēja darbības zonā visā būvdarbu veikšanas laikā, kā arī ģenerāluzkopšanas darbus pirms būvdarbu nodošanas – pieņemšanas akta parakstīšanas;
      10. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem tiesību aktiem;
      11. par visām konstatētajām neprecizitātēm vai kļūdām Tehniskajā specifikācijā, vai jaunatklātiem apstākļiem, kas var novest pie būvdarbu kvalitātes pasliktināšanās, defektiem tajos vai kā citādi negatīvi ietekmēt izpildītos būvdarbus, nekavējoties rakstveidā informēt Pasūtītāju;
      12. rakstveidā nekavējoties informēt Pasūtītāju par visiem apstākļiem, kas atklājušies būvdarbu izpildes procesā un var neparedzēti ietekmēt būvdarbu izpildi;
      13. rakstveidā saskaņot ar Pasūtītāju jebkuru darbu izpildes procesā radušos nepieciešamo atkāpi no Līdzēju sākotnējās vienošanās;
      14. nekavējoties brīdināt Pasūtītāju, ja būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
      15. nodrošināt atbildīgā un tiešo būvdarbu vadītāju atrašanos Objektā darba dienas laikā un izpildāmo būvdarbu kontroli, izņemot gadījumus, kad ar Objektā notiekošiem būvdarbiem saistītu jautājumu risināšanai būvdarbu vadītājs nevar atrasties klātienē Objektā. Šādos gadījumos atbildīgais un tiešais būvdarbu vadītājs uz prombūtnes laiku nozīmē citu tādas pašas kvalifikācijas atbildīgo un tiešo darbu vadītāju. Būvdarbu vadītāji: */Vārds Uzvārds/, sertifikāts Nr.,..................................*
      16. uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Objektu līdz tā pieņemšanas – nodošanas akta parakstīšanai;
      17. būvdarbu izpildē izmantot būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar Pasūtītāju, un kādas pilnībā atbilst Tehniskām specifikācijām. Būvuzņēmējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
      18. būvdarbu veikšanas procesā nojauktās konstrukcijas un atgūtie materiāli ir Pasūtītāja īpašums un Būvuzņēmējs tos par saviem līdzekļiem, kas iekļauti Līguma summā, nogādā Pasūtītāja norādītajās vietās līdz 5 (piecu) km rādiusā no Objekta. Ja būvdarbu veikšanas procesā nojauktās konstrukcijas un atgūtie materiāli Pasūtītājam nav nepieciešami, ko rakstveidā apliecinājis Pasūtītājs, tad Būvuzņēmējs tos nogādā uz speciāli paredzētām un Pasūtītāja rakstveidā norādītām atkritumu novietnēm. Būvuzņēmējam ir tiesības būvdarbu veikšanas procesā nojauktās konstrukcijas un atgūtos materiālus izmantot savām vajadzībām, pirms tam ar Pasūtītāju noslēdzot rakstisku vienošanos;
      19. pirms Objekta pieņemšanas – nodošanas akta parakstīšanas sakārtot Objektu un tam piegulošo teritoriju (novākt būvgružus un Būvuzņēmējam piederošo inventāru un darba rīkus u.c.);
      20. ievērot un izpildīt Būvuzrauga likumīgās prasības, kā arī regulāri saskaņot veicamo būvdarbu izpildi;
      21. veikt darbības, kuras Būvuzņēmējam noteiktas Līgumā, Latvijas būvnormatīvos un citos normatīvajos aktos;
      22. sagatavot nepieciešamos dokumentus būvdarbu nodošanas – pieņemšanas akta parakstīšanai;
      23. veicot būvdarbus, saglabāt Objektu labā tehniskajā stāvoklī un pēc iespējas izmantot Objektā tādas darba metodes un paņēmienus, kuru rezultātā nepasliktinās Objekta tehniskais vai vizuālais stāvoklis;
      24. līdz būvdarbu nodošanas – pieņemšanas akta parakstīšanai par saviem līdzekļiem novērst Pasūtītāja vai Būvuzrauga pieteiktās pamatotās pretenzijas par Objektam nodarītajiem bojājumiem;
      25. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi.
2. **Līguma izpildē iesaistītā personāla un apakšuzņēmēja iesaistīšana un nomaiņas kārtība** 
   1. Būvdarbu veikšanai Būvuzņēmējs piesaista savā piedāvājumā norādīto personālu un apakšuzņēmējus. Būvuzņēmējs ir atbildīgs par piesaistītā personāla un apakšuzņēmēju veikto būvdarbu atbilstību šī Līguma prasībām.
   2. Pēc Līguma noslēgšanas Būvuzņēmējs atbilstoši Publisko iepirkumu likuma 62. panta pirmajā daļā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to rakstveidā Pasūtītāju vismaz 5 darba dienas iepriekš, bet izņemot Līguma 8.3. punktā noteiktos gadījumus.
   3. Pēc Līguma noslēgšanas Būvuzņēmējs tikai ar Pasūtītāja rakstveida piekrišanu drīkst nomainīt:
      1. personālu, kuru tas iesaistījis Līguma izpildē un par kuru Iepirkuma piedāvājumā sniedzis informāciju Pasūtītāja pilnvarotajai iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja pilnvarotā iepirkuma komisija ir vērtējusi;
      2. apakšuzņēmēju, uz kuru iespējām Būvuzņēmējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām.
   4. Pasūtītājs nepiekrīt Līguma 8.3.1. un 8.3.2. punktā minētā personāla un apakšuzņēmēja nomaiņai, ja pastāv kāds no šādiem nosacījumiem:
      1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
      2. tiek piedāvāts nomainīt apakšuzņēmēju, uz kura iespējām Būvuzņēmējs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Būvuzņēmējs atsaucies, apliecinot savu atbilstību Iepirkuma procedūrā noteiktajām prasībām.
   5. Lūgumu nomainīt Būvuzņēmēja personālu vai apakšuzņēmēju vai iesaistīt jaunu apakšuzņēmēju, Būvuzņēmējs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai.
   6. Pasūtītājs pieņem lēmumu, atļaut vai atteikt Būvuzņēmēja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē 5 darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs vadās no Publisko iepirkumu likuma 61. panta otrajā un trešajā daļā noteiktā. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, vai pa pastu uz Būvuzņēmēja norādīto adresi.
3. **Riska pāreja, būvdarbu drošība un atbildība** 
   1. Cilvēku traumu un būvdarbu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Būvuzņēmējs, izņemot, ja tas rodas Pasūtītāja vainas dēļ. Būvuzņēmējs uzņemas arī Objekta, būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Būvuzņēmēja uz Pasūtītāju ar būvdarbu pieņemšanas – nodošanas akta parakstīšanas brīdi.
   2. Būvuzņēmējs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo būvdarbu apstākļu dēļ, nodrošinot preventīvos pasākumus šo personu veselības un dzīvības risku apdraudējuma minimizēšanai, kā arī atbild par darba drošības noteikumu ievērošanu Objektā.
   3. Būvuzņēmējs ir materiāli atbildīgs par Pasūtītājam, trešajām personām vai apkārtējai videi nodarīto tiešo zaudējumu, kas radies Būvuzņēmēja vainas dēļ būvdarbu izpildes laikā.
   4. Būvuzņēmējs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas būvdarbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
   5. Būvuzņēmējam ir pienākums nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu.
   6. Būvuzņēmējs nodrošina, ka būvdarbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.
   7. Dokumenti, kurus Būvuzņēmējs izstrādā vai iesniedz Pasūtītājam, tiek iesniegti latviešu valodā pirms būvdarbu pieņemšanas – nodošanas akta parakstīšanas, un šo dokumentu iesniegšana ir obligāts priekšnosacījums būvdarbu pieņemšanas – nodošanas akta parakstīšanai.
4. **Garantijas**
   1. Būvuzņēmējs garantē, ka Objekts un būvdarbi atbilst Tehnisko specifikāciju prasībām un ka tie tiks izpildīti atbilstoši Līguma noteikumiem. Būvuzņēmējs ir atbildīgs par visiem defektiem un Pasūtītājam nodarītiem tiešajiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie būvdarbi būs kvalitatīvi, funkcionāli izmantojami, atbildīs Līgumā noteiktajiem parametriem un ka būvdarbos nebūs defektu.
   2. Garantijas termiņš Objektam saskaņā ar Būvuzņēmēja Iepirkumā iesniegto Piedāvājumu ir 60 (sešdesmit) mēneši no Objekta pieņemšanas-nodošanas akta parakstīšanas brīža.
   3. Būvuzņēmējs nodrošina, ka saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” visā Līguma darbības laikā un garantijas termiņa laikā spēkā būs Būvuzņēmēja darbības un būvspeciālistu darbības civiltiesiskās atbildības apdrošināšanas polise par iespējamiem trešajām personām nodarītajiem tiešajiem zaudējumiem.
   4. Pēc apdrošināšanas atlīdzības izmaksas trešajai personai vai citam būvniecības dalībniekam Būvuzņēmēja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
   5. Būvuzņēmējs apņemas Pasūtītājam pieņemamā termiņā, par ko Līdzēji atsevišķi rakstveidā vienojušies, uz sava rēķina novērst bojājumus vai citas nepilnības, kuras Objektā vai būvdarbos tiek konstatētas būvdarbu garantijas laikā pie pareizas būvdarbu un Objekta ekspluatācijas, un uz kurām ir attiecināma šajā Līgumā noteiktā garantija.
   6. Ja Pasūtītājs garantijas laikā konstatē bojājumus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 2 dienām, bet Līdzēji var vienoties par citu termiņu defektu akta sastādīšanai. Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.
   7. Norādītajā termiņā tiek sastādīts defektu akts. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvuzņēmējam. Par akta sastādīšanu tiek paziņots Būvuzņēmējam, norādot vietu un laiku, kad akts ir ticis sastādīts.
   8. Defektu konstatēšana un defektu novēršana tiek konstatēta ar aktu, kura sastādīšanā piedalās Pasūtītāja un Būvuzņēmēja pārstāvji.
   9. Ja defektu novēršana netiek uzsākta šī Līguma norādītajā termiņā, Pasūtītājam ir tiesības defektu novēršanai pieaicināt trešo personu, ievērojot Publisko iepirkumu likumu un Līguma nosacījumus par zaudējumu aprēķināšanas un atlīdzināšanas kārtību.
   10. Pasūtītājs nekavējoties, bet jebkurā gadījumā ne vēlāk kā 3 (trīs) darba dienu laikā no defektu atklāšanās brīža informē Būvuzņēmēju par visiem būvdarbu garantijas laikā atklātajiem defektiem un to radītajiem bojājumiem.
5. **Būvdarbu nodošanas un pieņemšanas kārtība**
   1. Pēc būvdarbu pilnīgas pabeigšanas Būvuzņēmējs par to rakstiski paziņo Pasūtītājam. Pasūtītājs 5(piecu) dienu laikā veic izpildīto būvdarbu iepriekšēju apskati. Ja izdarītā iepriekšējā apskate ir sekmīga, Līdzēji 5 dienu laikā paraksta būvdarbu gala pieņemšanas – nodošanas aktu.
   2. Izpildītie būvdarbi netiks pieņemti, ja tie neatbilst faktiski izpildītajam apjomam, neatbilst Līgumam, Iepirkuma nolikuma tehniskajām specifikācijām, Tāmei, normatīvo aktu prasībām, vai arī, ja attiecībā uz tiem bija nepieciešams, bet netika sastādīts akts par segto būvdarbu pieņemšanu vai akts par nozīmīgu konstrukciju pieņemšanu.
   3. Ja Pasūtītājs konstatē trūkumus vai nepabeigtus būvdarbus, Būvuzņēmējam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto būvdarbu izpildi. Būvdarbu pieņemšanu apliecina parakstīts akts par būvdarbu nodošanu – pieņemšanu.

12.5. Nodošanas – pieņemšanas aktus un citus nepieciešamos dokumentus sagatavo Būvuzņēmējs.

12.6. Būvdarbu pieņemšanas – nodošanas akta parakstīšana neatbrīvo Būvuzņēmēju no atbildības par būvdarbu defektiem būvdarbu garantijas laikā, kuri atklājas pēc Objekta pieņemšanas ekspluatācijā.

1. **Maksājumu izdarīšanas kārtība**
   1. Līguma summa ir EUR \_\_\_\_\_\_\_\_,\_\_ un PVN 21% EUR **\_\_\_\_\_\_,\_\_,** kopā **\_\_\_\_\_\_\_.\_\_**;
   2. Pasūtītājs maksājumus veic ar pārskaitījumu Būvuzņēmēja Līgumā norādītajā bankas kontā 15 (piecpadsmit) kalendāro dienu laikā, pamatojoties uz ikmēneša akta (Forma Nr.2 un Forma Nr.3) par iepriekšējā kalendārajā mēnesī izpildītajiem darbiem, ko Būvuzņēmējs iesniedz Pasūtītājam līdz kārtējā mēneša 5.datumam, abpusējas saskaņošanas, parakstīšanas un rēķina iesniegšanas.
   3. Pēdējo maksājumu Pasūtītājs samaksā Būvuzņēmējam 20 darba dienu laikā pēc akta par Objekta pieņemšanas-nodošanas akta apstiprināšanas un atbilstoša rēķina saņemšanas no Būvuzņēmēja.
   4. PVN 21% no Līguma 13.1. punktā minētās summas jeb EUR \_\_\_\_\_\_\_\_\_ valsts budžetā tiek pārskaitīts saskaņā ar Pievienotās vērtības nodokļa likuma 142. pantā noteikto kārtību.
   5. Ja darbi ir izpildīti nekvalitatīvi, tad galīgais norēķins tiek veikts pēc defektu un trūkumu novēršanas, atkārtoti nododot būvdarbus un Objektu Līgumā noteiktajā kārtībā.
   6. Iespējamais būvdarbu sadārdzinājums Līguma realizācijas laikā netiek apmaksāts.
2. **Izmaiņas līgumā** 
   1. Līdzēji, savstarpēji vienojoties, ir tiesīgi izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
   2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 14.3. punktā minētajos gadījumos.
   3. Būtiski Līguma grozījumi ir pieļaujami jebkurā no šādiem gadījumiem:
      1. paredzēts veikt darbu izpildes laikā papildus atklātus (iepriekš neparedzamus) darbus, kuri nav iekļauti Tehniskajās specifikācijās, bet kuru izpilde būtiski nepieciešama darbu sekmīgai pabeigšanai, un saskaņā ar Publisko iepirkumu likuma normām attiecībā uz Līguma grozījumiem ir piemērota Publisko iepirkumu likumā noteiktā iepirkuma procedūra:
         1. Līguma 14.3.1. punktā minēto Būvdarbu apjomu kopējās izmaiņas (palielinājums un samazinājums) nedrīkst palielināt Līguma 4.1. punktā noteikto līgumcenu vairāk par 15%;
         2. Izmaiņas Līguma 14.3.1. punktā noteiktajos gadījumos tiek noformētas ar izmaiņu aktu, ko paraksta Līdzēji. Izmaiņu akts ar tā parakstīšanas brīdi kļūst ar neatņemamu Līguma sastāvdaļu.
      2. Pasūtītājam ir nepieciešami papildu būvdarbi, kas nebija iekļauti Līgumā, un Būvuzņēmēja maiņa radītu būtisku izmaksu pieaugumu, un to nevar veikt tādu ekonomisku un tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādāto aprīkojumu, pakalpojumiem vai iekārtām vai Būvuzņēmēja maiņa radītu ievērojamas grūtības Pasūtītājam;
      3. Līguma grozījumi nepieciešami objektīvu iemeslu vai apstākļu dēļ (t. sk. nepieciešami papildu būvdarbi, kas nebija iekļauti sākotnējā iepirkumā), kurus Pasūtītājs iepriekš nevarēja paredzēt.
      4. Nepieciešams pagarināt Līguma darbības termiņu par laiku, kas atbilst fizisko šķēršļu vai apstākļu darbības ilgumam, pie šādiem nosacījumiem:
         1. resursu nepietiekamība, ko radījusi nepārvarama vara vai valdības pieņemtie lēmumi;
         2. jebkurš kavējums, traucējums, ko izraisījis vai kas attiecināms uz Pasūtītāju;
         3. nepamatota būvdarbu apturēšana.
      5. Būvuzņēmēju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 9. panta astotajā daļā paredzētie izslēgšanas noteikumi. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu;
      6. citos Līgumā noteiktajos gadījumos, tādā kārtībā un apjomā, kā noteikts Līgumā.
   4. Papildus būvdarbu novērtējumam tiks izmantoti Tāmē norādītie vienību izcenojumi, bet, ja tādi tur nebūs noteikti, Līdzēji atsevišķi vienosies par minēto būvdarbu vienību izcenojumiem, par ko tiks sastādīts atsevišķs akts.
   5. Līguma summas pieaugums Līguma 14.3.2. un 14.3.3. punktos paredzēto Līguma grozījumu gadījumā nevar pārsniegt 50 % no sākotnējās Līguma summas.
   6. Pasūtītājam papildus šī Līguma 14.3. minētajiem gadījumiem ir tiesības veikt grozījumus Līgumā neatkarīgi no tā vai šie grozījumi Publisko iepirkumu likuma 61. panta izpratnē ir būtiski vai nebūtiski, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi).
   7. Būvuzņēmējs nav tiesīgs veikt patvaļīgu būvdarbu vai to apjomu maiņu.
   8. Gadījumā, ja Būvuzņēmējs iesniedz Pasūtītājam aprakstu par nepieciešamajām izmaiņām Līgumā, Būvuzņēmējs norāda to ietekmi uz Līguma cenu. Ja Pasūtītājs atzīst Būvuzņēmēja prasījumu par pamatotu, ievērojot Publisko iepirkumu likuma 61. pantā noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
3. **Līgumsods**
   1. Ja Būvuzņēmēja vainas dēļ būvdarbi nav tikuši nodoti Līgumā noteiktajā termiņā vai citā termiņā, par kuru Līdzēji ir vienojušies, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % no Līguma summas (ar PVN), bet kopējam līgumsoda apmēram nepārsniedzot 10% no Līguma summas (ar PVN). Līgumsods neatbrīvo Būvuzņēmēju no turpmākās līgumsaistību izpildes un zaudējumu atlīdzināšanas, kas radusies tā vainas dēļ.
   2. Par garantijas laikā Būvuzņēmēja vainojamas darbības rezultātā konstatēto defektu nenovēršanu starp Līdzējiem noteiktajos termiņos, Pasūtītājam ir tiesības no Būvuzņēmēja ieturēt līgumsodu EUR 100,00 apmērā par katru nokavēto saistību izpildes dienu, aprēķinot līgumsodu par katru nokavēto saistību atsevišķi.
   3. Ja Pasūtītājs neizdara maksājumus Līgumā noteiktajā kārtībā un termiņos, Būvuzņēmējs var pieprasīt Pasūtītājam maksāt par katru nokavēto dienu līgumsodu 0,1 % no nokavētā maksājuma summas, bet kopējam līgumsoda apmēram nepārsniedzot 10% no Līguma summas (ar PVN). Līgumsods neatbrīvo Pasūtītāju no turpmākās Līgumsaistību izpildes un zaudējumu atlīdzināšanas, kas radusies tā vainas dēļ.
4. **Līguma laušana**
   1. Līgums var tikt lauzts tikai šajā Līgumā noteiktajā kārtībā, vai Līdzējiem savstarpēji vienojoties.
   2. Pasūtītājam ir tiesības 10 darba dienas iepriekš ar rakstveida paziņojumu Būvuzņēmējam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:
      1. ja Būvuzņēmējs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro normatīvo aktu prasības, vai nespēj veikt būvdarbus Līgumā noteiktajos termiņos – ar nosacījumu, ka Būvuzņēmējs 14 darbadienu laikā no attiecīgā paziņojuma saņemšanas nav novērsis konstatēto saistību neizpildīšanu;
      2. ja konstatē, ka Būvuzņēmējs pametis būvdarbus vai Objektu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
      3. ja Būvuzņēmējs ir atzīts par maksātnespējīgu vai tiek uzsākta bankrota procedūra, vai likvidācija;
   3. Šī Līguma 16.2. punktā minētā Līguma laušana neierobežo Pasūtītāja tiesības uz tiešo zaudējumu atlīdzību vai līgumsodu.
   4. Ja Pasūtītājs izmanto tiesības vienpusēji lauzt Līgumu, Līdzēji sastāda atsevišķu aktu par faktiski izpildīto būvdarbu apjomu un to vērtību. Pasūtītājs pieņem būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie būvdarbi nav izmantojami turpmākajā būvniecības procesā, kas norādīts Līdzēju sastādītajā aktā par faktiski izpildīto būvdarbu apjomu, tad Būvuzņēmējs par saviem līdzekļiem atjauno Objektu līdz tādam stāvoklim, ka katrs nākošais būvdarbu turpinātājs netraucēti var turpināt nepabeigtos būvdarbus, nebojājot Objektu un neieguldot būvdarbos papildus un iepriekš neparedzētus izdevumus.
   5. Līguma pārtraukšanas gadījumā Būvuzņēmējs nekavējoties vai arī noteiktajā datumā pārtrauc būvdarbus, veic visus pasākumus, lai Objekts un būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz būvdarbiem attiecināmo dokumentāciju, nodrošina, lai Būvuzņēmēja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušies.
   6. Gadījumā, ja Pasūtītājs nokavē maksājumu veikšanas termiņu par 10 dienām vai citādi traucē vai neļauj Būvuzņēmējam veikt savas līgumsaistības, Būvuzņēmējam ir tiesības ar ierakstītu vēstuli vai faksa paziņojumu, kura saņemšanu ir apstiprinājis Pasūtītājs, brīdināt Pasūtītāju par Līguma izpildes termiņa pagarinājumu.
   7. Gadījumā, ja Pasūtītājs nokavē maksājumu veikšanas termiņu vairāk par 30 dienām, Būvuzņēmējam ir tiesības vismaz 10 darba dienas iepriekš ar ierakstītu vēstuli brīdināt Pasūtītāju par Līguma laušanu.
5. **Nepārvaramas varas apstākļi**
   1. Līdzēji nav pakļauti zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgais Līdzējs ir nokavējis saistību izpildi.
   2. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Līdzēju rīcības, t.i., ko Līdzēji nespēja kontrolēt, pret kuriem šis Līdzējs nebūtu varējis saprātīgi nodrošināties pirms Līguma noslēgšanas, pēc to rašanās nevar novērst vai pārvarēt.
   3. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgais Līdzējs nevar iespaidot un kas nav saistīts ar tā kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Līdzēju iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.
   4. Ja izceļas nepārvaramas varas situācija, Būvuzņēmējs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Būvuzņēmējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi.
   5. Jebkuram no Līdzējiem jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ.
   6. Ja nepārvaramas varas apstākļi pastāv ilgāk par 30 dienām, Līdzēji var vienoties par Līguma darbības apturēšanu vai pārtraukšanu un tādā gadījumā Būvuzņēmējam ir tiesības saņemt norēķinu par faktiski veiktajiem būvdarbiem Objektā, kas tiek fiksēti ar Līdzēju sastādītu aktu, piedaloties Būvuzraugam.
   7. Ikvienam Līdzējam jebkurā laikā jābrīdina otrs Līdzējs par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu.
6. **Nodokļi un nodevas**
   1. Visi nodokļi un nodevas ir iekļautas Līguma summā, un izdarīt to maksājumus (izņemot PVN) ir Būvuzņēmēja pienākums.
   2. PVN Pasūtītājs apmaksā Līguma 4.2. un 13.4. punktā norādītā kārtībā.
7. **Pārbaudes noteikumi un metodes**
   1. Domstarpības, kas rodas būvdarbu un materiālu kvalitātes un to atbilstības Līguma noteikumu novērtēšanā, izšķir būvniecības kontroles iestāde vai Līdzēju pieaicināti licencēti vai sertificēti speciālisti.
   2. Ja neatkarīgā laboratorijā vai sertificētu speciālistu pārbaudītie paraugi atbilst tehnisko noteikumu prasībām, tad paraugu pārbaudes izdevumus sedz Pasūtītājs. Ja neatkarīgā laboratorijā vai sertificētu speciālistu pārbaudītie paraugi neatbilst tehnisko noteikumu prasībām, tad paraugu pārbaudes izdevumus sedz Būvuzņēmējs.
   3. Ja Pasūtītājs Būvuzņēmēja veiktajos būvdarbos konstatē slēptus trūkumus, tad Būvuzraugam 3 darba dienu laikā jāiesniedz Būvuzņēmējam attiecīga pretenzija, uzliekot par pienākumu novērst trūkumus uz Būvuzņēmēja rēķina pretenzijā norādītajā tehnoloģiski iespējamā termiņā.
   4. Par uzņemto saistību nepildīšanu vai nepienācīgu pildīšanu Līdzējam ir pienākums atlīdzināt zaudējumus, ko tas ar savu darbību vai bezdarbību radījis.
   5. Būvdarbu izpildes un būvdarbu garantijas laikā Būvuzņēmējs iesniedz priekšlikumus defektu cēloņu un seku novēršanai.
8. **Piemērojamie normatīvie akti un strīdu risināšanas kārtība**
   1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā puse, kura ekspertu pieaicinājusi.
   2. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.
   3. Līgums tiek interpretēts un pildīts saskaņā ar Latvijas Republikas normatīvajiem aktiem
9. **Līguma spēkā esamība**
   1. Šis Līgums stājas spēkā ar brīdi, kad Līdzēji to ir parakstījuši.
   2. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji.
10. **Noslēguma noteikumi**
    1. Gadījumā, ja kāds no Līdzējiem maina savu juridisko adresi vai bankas rekvizītus, tas ne vēlāk kā 3 (trīs) dienu laikā rakstiski paziņo par to otram Līdzējam.
    2. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līgumā minēto adresi, ja vien Līdzējs – informācijas saņēmējs – nav iepriekš norādījis savādāk.
    3. Līdzēji uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar šī Līguma izpildi.
    4. Atbildīgā kontaktpersona par Līguma izpildi no Būvuzņēmēja puses ir \_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_
    5. Atbildīgā kontaktpersona par Līguma izpildi no Pasūtītāja puses ir \_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_.
    6. Līgums noslēgts 2 eksemplāros latviešu valodā, no kuriem viens eksemplārs nodots Pasūtītājam, bet otrs – Būvuzņēmējam. Visiem Līguma eksemplāriem ir vienāds juridiskais spēks.
    7. **Līguma pielikumi:**
       1. Pielikums Nr.1: Tehniskās specifikācijas (kopija);
       2. Pielikums Nr.2: Tāmes (kopija);
       3. Pielikums Nr.3: Būvdarbu izpildes laika grafiks (kopija).
11. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  **Tukuma novada Dome**  Reģ. Nr. 90000050975  Adrese: Talsu ielā 4, Tukumā, LV 3101  Valsts Kase  Konts: LV64TREL9802471047000  Kods: TRELLV22  \_\_\_\_\_\_\_\_\_\_\_\_\_\_\_\_\_\_\_\_\_ | **BŪVUZŅĒMĒJS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |